Пандемія COVID-19

Пандемія COVID-19 (тыж знама як пандемія коронавіруса) є пандемія, причінена тяжкым острым респіраторным сіндромом коронавіруса 2 ( ці курто SARS-CoV-2). Зачала ся пандемія з спалаху інфекції в децембрі 2019 в кітайскім Вуханю. Дале ся хворота пошырила Азійов і выйшла на меджінародну уровень у році 2020. Світова орґанізація охороны здоровля обявила спалах хвороты общественнов грозьбов здоровлю меджінародного значіня ( ці курто PHEIC), а пандемійов означіла 11. марця. 

Позад пандемії коронавіруса было у світі велике соціалне і економічне зрушеня, і в Споєных Штатах економіка пережыла найвекшу рецесію з часів Великой депресії. Пошырене было панічне купованя, од чого ся ставали дефіціты бытовых товарів. Ошколовалны інштітуції і общественны місця были часточні ці цалком заперты у многых юрісдікціях, а планованы події ся скасововали ці переносили на далшы рокы. Популарны стали дістанційны робота і школованя. Пандемія підняла вопросы дезінформації і балансу меджі общественнов охоронов здоровля і індівідуалныма правами. 
альт=Ntuc super store, Singapore (49505410793)|міні|297x297пкс|Наслідком ґлобалного страху стало панічне купованя бытовых товарів як тоалетный папірь, вода, лашка, антісептікы, хліб, рішкаша, і їх далша нестача у бовтах (образчік за фебруар 2020, Сінґапур).
Статус надзвычайной сітуації у общественній охороні здоровля меджінародного значіня быв одкликаный СООЗ 5. марця 2023. У році 2024 хворота іщі ціркулує, але експерты уж не суть пересвідчены, же тото дотеперь пандемія. 

На авґуст 2024 CoVID-19 причінив 7 057 132 потверджены смерті, але тото чісло ся бере як меньше од реалной ціфры. Різны екстраполованы проґнозы потенційного реалного чісла смерти позад коронавіруса мають од 18.2 до 33.5 міліонів фаталных трафунків на новембер 2023, як голосило выданя The Economist, і веце як 18.5 міліонів смерти на апріль 2023 подля даных америцького Інштітута статістикы за здоровля. Тоты даны творять наприклад і смерті позад пріорітетів і огранічень у інштітуціях охороны здоровля, а щі позад нежеланя люди лічити ся. Перша потведжена смерть ся трафила у Вуханю 9. януара 2020. Пандемія CoVID-19 є пятов у рейтінґу найсмертелнішых пандемій і епідемій. 

На зачатку ся сохтовало называти варіанты коронавіруса за місцями їх ідентіфікації, наприклад варіант „делта“ (B.1.617.2) раз ся кликав „індійскым варіантом“, але пізніше на тото СООЗ уж хосновала назвы ґрецькых букв. 

 Варіанты 
Даякы варіанты COVID-19 были означены СООЗ як выкликаючы неспокій (  ці курто ). Найвеце ся знають пять варіантів, котры силно ся пошырили і дістали шыроке высвітліня у медії.
+ВаріантыНазваОзначіняІдентіфікованыйДокынуты країныПріорітетАлфаB.1.1.7Споєне кральовство190VoCБетаB.1.351Южна Афріка140VoCДелтаB.1.617.2Індія170VoCҐаммаP.1Бразілія90VoCОмікронB.1.1.529Ботсвана149VoC

 Сімптомы 
Люде з єднаков інфекційов CoVID-19 можуть мати різны сімптомы. Часты сімптомы суть такы:

 головный біль;
 страта запаху і смаку (до 88% вшыткых трафунків зараженя тым ся характерізують);
 забитый ніс;
 кашланя;
 біль у мускулах;
 горячка;
 діарея;
 проблемы з дыханьом;
 слабость.

 Передача 
альт=President Tsai Ing-wen inspects the Central Epidemic Command Center on April 2, 2020.|міні|425x425пкс|Популарна профілактична міра — маска на лиці, як ту ї носить тайваньска презідентка Цай Інвен.
Тота хворота є головно пошырена респіраторным путьом: люде вдыхають дрібны часткы, котры у воздух дають хворы на коронавірус, коли дыхають, бісідують, кашлають ці кыхають.

Меджі способами профілактикы популарны были скіпленя (вакцінація), держаня „соціалной“ дістанції і ношіня масок на лиці у публічных місцях, перебываня дома, коли не є важной причіны быти вон, реґуларне мытя і дезінфекція рук.

 Різіковы факторы 
Тримле ся, же найвекшым різіковым фактором у смертности CoVID-19 быв і є старшый вік.

 Одказы 
Вірус в світї

 Референції 

Катеґорія:Здоровя і медіціна